text: Kvinde slog og bed ekspedient – politiet leder efter vidne
  09 maj 2018 kl. 14.28
  Et vidne var med til at stoppe en kvindelig tyv, der havde stjålet varer i Fakta. Politiet leder efter vedkommende. 
  Et vidne var lørdag den 28. april med til at stoppe en gerningskvinde i Fakta på Randersvej i Esbjerg.
  Nu leder Syd- og Sønderjyllands Politi efter personen.
  Gerningskvinden stjal varer i butikken og slog og bed efterfølgende en ekspedient, der var fulgt efter kvinden ud af butikken for at standse hende.
  Her hjalp det eftersøgte vidne med at stoppe kvinden.
  Politiet modtog anmeldelsen 20.43 den aften.
  Vidnet bedes kontakte Syd- og Sønderjyllands Politi på 114.
  